**Râul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Râul

...

Privesc cu ochii minții râul nesfârșit

Ce curge etern pe-un fir de lumină,

Pe sub sălcii ce-și scutură lacrima fină

În timpul ce pare un drum șerpuit!

...

Te privesc iubito, cum dormi și visezi

Și mă-ntreb dacă frunzele din sălcii, căzute,

Ce plutesc pe râu, sunt lacrimi pierdute

Din lumina ce-o văd în ochii tăi verzi?

...

Icoană te văd iubito, cu sufletul meu,

Cu drag te privesc și mă încarc cu lumină,

Iar râul ce-l văd în curgerea-i lină,

E timpul pe care ni l-a lăsat Dumnezeu!